รัฐบาลไทย-ข่าวทำเนียบรัฐบาล-ปลัด พม. นำทีม ช่วยผู้ประสบอุทกภัยหลังน้ำลด ที่ จ.อุบลราชธานี พร้อมดึงเครือข่ายร่วมต้านภัยหนาว ที่ จ.ยโสธร
วันจันทร์ที่ 19 ธันวาคม 2565
ปลัด พม. นําทีม ช่วยผู้ประสบอุทกภัยหลังน้ําลด ที่ จ.อุบลราชธานี พร้อมดึงเครือข่ายร่วมต้านภัยหนาว ที่ จ.ยโสธร
ปลัด พม. นําทีม ช่วยผู้ประสบอุทกภัยหลังน้ําลด ที่ จ.อุบลราชธานี พร้อมดึงเครือข่ายร่วมต้านภัยหนาว ที่ จ.ยโสธร
เมื่อวันที่ 18 ธ.ค. 65นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยคณะผู้บริหาร ลงพื้นที่จังหวัดอุบลราชธานี ณ วัดบ้านช่างหม้อ ตําบลคําน้ําแซบ อําเภอวารินชําราบ เพื่อเปิดงาน "มหกรรมฟื้นฟูหลังน้ําลด : รวมพลังซ่อม ร่วมพลังสร้าง...รอยยิ้มหลังน้ําลด" พร้อมทั้งมอบความช่วยเหลือต่างๆ แก่ประชาชนผู้ประสบอุทกภัยภายหลังน้ําลดและกลุ่มเปราะบางที่ประสบปัญหาความเดือดร้อนทางสังคมในพื้นที่ ได้แก่ เงินทุนการศึกษาแก่นักเรียนประถมศึกษา จํานวน 20 ทุน เงินสงเคราะห์แก่กลุ่มเปราะบาง จํานวน 38 ครอบครัว งบประมาณการพัฒนาที่อยู่อาศัยสําหรับผู้สูงอายุ จํานวน 1 ราย และผ้าห่มกันหนาว จํานวน 100 ผืน อีกทั้งมอบเกียรติบัตรแก่เครือข่ายและผู้มีอุปการคุณที่สนับสนุนการช่วยเหลือผู้ประสบอุทกภัย จากนั้น ได้ร่วมประกอบอาหารที่ครัวกลาง พม. เพื่อมอบให้ประชาชน อาสาสมัครพัฒนาสังคมและความมั่นคงของมนุษย์ (อพม.) ทหาร และเจ้าหน้าที่ที่เกี่ยวข้อง นอกจากนี้ ได้เยี่ยมชมบูธกิจกรรมการฟื้นฟูภายหลังน้ําลดของหน่วยงานทีม One Home พม.จังหวัดอุบลราชธานีและภาคีเครือข่าย
นายอนุกูล กล่าวว่า สถานการณ์น้ําท่วมในปีนี้ นับว่ามีความรุนแรงและส่งผลกระทบต่อประชาชนจํานวนมากได้รับความเสียหายเป็นวงกว้าง นอกจากหน่วยงานภาครัฐที่ต้องดําเนินการให้ความช่วยเหลือแล้ว ประชาชนในพื้นที่ยังได้พยายามช่วยเหลือซึ่งกันและกันอีกด้วย เพื่อให้ทุกอย่างเข้าสู่ภาวะปกติและทุกคนสามารถใช้ชีวิตได้อย่างปกติสุขโดยเร็ว ทั้งนี้ กระทรวง พม. ขอเป็นกําลังใจให้กับพี่น้องประชาชนผู้ประสบอุทกภัย และพร้อมให้ความช่วยเหลือตามภารกิจกระทรวง พม. ผ่านสํานักงานพัฒนาสังคมและความมั่นคงของมนุษย์จังหวัดอุบลราชธานี และหน่วยงานทีม One Home พม.จังหวัดอุบลราชธานี อีกทั้งบูรณาการความร่วมมือกับภาคีเครือข่ายทุกภาคส่วนเพื่อเร่งช่วยเหลือพื้นฟูเยียวยาผู้ประสบอุทกภัยอย่างเต็มกําลัง ทั้งนี้ ขอแสดงความชื่นชมกับความเข้มแข็งของชุมชนเทศบาลตําบลคําน้ําแซบและทุกภาคส่วน ที่ได้ร่วมพลังกันปรับปรุงซ่อมแซมที่อยู่อาศัยและสภาพแวดล้อมที่เสียหายให้สามารถกลับมาใช้ได้เป็นปกติโดยเร็ว ด้วยการเลือก "วัด" หรือ "ศาสนสถาน" ซึ่งเป็นศูนย์กลางยึดเหนี่ยวจิตใจให้เป็นพื้นที่แสดงออกเชิงสัญลักษณ์ของการรวมพลังในการมีส่วนร่วมเพื่อการเริ่มต้นใหม่สําหรับการสร้างรอยยิ้มให้กับชุมชนอีกครั้ง
นายอนุกูล กล่าวเพิ่มเติมว่า จากนั้น ตนพร้อมด้วยคณะผู้บริหารเดินทางไปลงพื้นที่จังหวัดยโสธร ณ โรงเรียนราชประชานุเคราะห์ 28 ณ ตําบลย่อ อําเภอคําเขื่อนแก้ว เพื่อเปิดโครงการ "ยโสธรเบิ่งแงง แบ่งปัน ร่วมกัน ต้านภัยหนาว" ประจําปีงบประมาณ พ.ศ 2566 พร้อมทั้งมอบความช่วยเหลือต่างๆ แก่ประชาชนและกลุ่มเปราะบางที่ประสบปัญหาความเดือดร้อนทางสังคมในพื้นที่ ได้แก่ งบประมาณการพัฒนาที่อยู่อาศัยสําหรับผู้สูงอายุและคนพิการ จํานวน 45 หลัง เงินสงเคราะห์เด็กในครอบครัวยากจน จํานวน 13 ครัวเรือน งบประมาณโครงการบ้านพอเพียงสําหรับผู้มีรายได้น้อย จํานวน 98 หลัง และผ้าห่มแก่กลุ่มเปราะบาง จํานวน 600 ชุด สนับสนุนโดย นายสาธิต เซกัล กรรมการสมาคมราชกรีฑาสโมสร อีกทั้งมอบเกียรติบัตรผู้สนับสนุนการช่วยเหลือผู้ที่ได้รับผลกระทบจากอุทกภัยที่ผ่านมา (ตุลาคม 2565) แก่คณะกรรมการขับเคลื่อนการจัดสวัสดิการชุมชนจังหวัดยโสธร เกียรติบัตรศูนย์ช่วยเหลือสังคมตําบลที่มีผลงานดีเด่นแก่ศูนย์ช่วยเหลือสังคมตําบลนาแก โล่ประกาศเกียรติคุณเพื่อยกย่องและเชิดชูเกียรติทางปัญญาชนผู้สูงอายุดีเด่น จังหวัดยโสธร แก่ นางสุวารี พาพะหม และโล่เชิดชูเกียรติเพื่อยกย่องเป็นศูนย์พัฒนาคุณภาพชีวิตและส่งเสริมอาชีพผู้สูงอายุ (ศพอส.) ดีเด่น แก่ ศพอส.ตําบลสงเปือย นอกจากนี้ ได้เดินทางไปเยี่ยมให้กําลังใจ 2 ครอบครัวผู้ประสบปัญหาทางสังคม พร้อมทั้งมอบงบประมาณการพัฒนาที่อยู่อาศัย เครื่องอุปโภคบริโภคที่จําเป็น และผ้าห่มกันหนาว เพื่อบรรเทาความเดือดร้อน